गर्म सांभर से भरे बर्तन में गिरने से तीन साल के बच्चे की मौत  
तेलंगाना  में एक तीन वर्षीय बच्चे की  झुलसने से मौत हो गई है.
बच्चा गर्म सांबर से भरे  बर्तन में गिर गया था.
बच्चे का शरीर बुरी तरह झुलस गया था.
तेलंगाना (Telangana) के रंगा रेड्डी (RANGA REDDY) में एक तीन वर्षीय बच्चे की झुलसने से मौत हो गई है. हैदराबाद पुलिस (Hyberabad Police) के मुताबिक बच्चा गर्म सांभर से भरे  बर्तन में गिर गया था. पुलिस अधिकारियों ने बताया कि उन्हें सुरेश नाम के व्यक्ति से शिकायत मिली थी कि एक समारोह में शामिल होने के दौरान उनका बेटा गर्म सांभर से भरे बर्तन में गिर गया था. सांभर गर्म होनी की वजह से बच्चे का शरीर बुरी तरह झुलस गया था. 
बच्चे को इलाज के लिए शबद के सरकारी अस्पताल (Shabad government hospital) ले जाया गया. इसके बाद डॉक्टरों की सलाह पर उसे ओसमानिया जरनल अस्पताल (Osmania general hospital) शिफ्ट कर दिया गया. इस बीच इलाज के दौरान ही बच्चे की मौत हो गई.
इस मामले में शबद पुलिस स्टेशन में केस दर्ज कर लिया गया है और आगे की जांच जारी है.